Пётр Тышкевіч (ваявода менскі)

Пётр Тышкевіч () — вялікалітоўскі ўраднік. Кашталян менскі (28 ліпеня 1611—1618), ваявода менскі (6 верасня 1618—1631).

Адзін з фундатараў касцёла і кляштара дамініканцаў у Менску, у 1615 годзе купіў пляц на рагу вуліц Валоцкай і будучай Дамініканскай і пачаў будаваць для дамініканскага ордэна мураваны касцёл і двухпавярховы кляштар пры ім.

 Сям’я 
Паходзіў з лагойскай лініі роду Тышкевічаў, сын берасцейскага ваяводы Юрыя Тышкевіча і яго другой жонкі Фядоры з Валовічаў, дачкі новагародскага кашталяна Рыгора Валовіча. Меў братоў Тэадора Фрыдэрыка, Марціна, Яна Яўстаха і Аляксандра.

У шлюбе з Рэгінай з Галоўчынскіх, дачкой менскага кашталяна Шчаснага Галоўчынскага. Пакінулі дзяцей:
 Казіміра (пам. 1652), вялікага падчашага літоўскага;
 Барбару, жонку Дынавея;
 Марыяну, жонку смаленскага ваяводы Адама Мацея Саковіча;
 Соф’ю, жонку спачатку Аляксандра Калэнцкага, а потым князя Фёдара Друцкага-Горскага;
 Крысціну, жонку спачатку менскага стольніка Яна Жыжэмскага, а потым Гурскага;
 Кацярыну, жонку вялікага маршалка літоўскага Крыштафа Завішы.

Пасля смерці Пятра Тышкевіча, Рэгіна з Галоўчынскіх узяла другі шлюб з віцебскім ваяводам Крыштафам Кішкам.

 Крыніцы 

 Спасылкі 
  Генеалогія магнацкіх радоў Рэчы Паспалітай 

Пётр
Катэгорыя:Сенатары Рэчы Паспалітай
Катэгорыя:Ваяводы менскія
Катэгорыя:Кашталяны менскія